དེང་གི་དུས་འདིར་བོད་པ་ཚོར་བོད་པའི་ངོ་བོ་ངོས་འཛིན་བྱེད་པའི་ཐད་འཛམ་གླིང་གོ་ལའི་ཆ་ཤས་མང་བོ་ནས་གནོན་ཤུགས་འབྱུང་གི་ཡོད་དེ།གཙོ་བོ་ཀྲུང་གོའི་སྲིད་གཞུང་གི་གྲུབ་ཆ་ཁག་དང་ནུབ་ཕྱོགས་བོད་དད་ཅན་གཉིས་ཀའི་ངོས་ནས་ཡོང་གི་ཡོད།ཀྲུང་གོའི་སྲིད་གཞུང་གི་གྲུབ་ཆ་ཁག་གིས་མི་སེར་ཚང་མ་མི་རིགས་ཀྱི་ནང་དུ་དབྱེ་གསེས་བྱེད་རྒྱུ་དེ་ཡིན་ལ་ནུབ་ཕྱོགས་བོད་དད་ཅན་ཚོས་བོད་པ་ལ་ཆོས་ལུགས་ཀྱི་ཐོག་ནས་ངོས་འཛིན་ཞིག་བྱེད་རྒྱུ་དེ་རེད།བློ་རིག་གི་ཆུ་ཀློང་དཀྲིགས་པར་བྱེད་པའི་ཚོགས་འདུ་འདིས་ང་ཚོར་རྣམ་པ་སྣ་ཚོགས་ཅན་ལ་རྟོག་འཇུག་བྱེད་པའི་རྙོག་འཛིང་རང་བཞིན་དང་ཡར་སྤེལ་རང་བཞིན།རེ་བའི་རང་བཞིན་བཅས་ཀྱི་ཐད་མནོ་བསམ་གཏོང་དུ་བཅུགགཅིག་བྱས་ན་ང་ཚོས་རང་ཉིད་ལ་བོད་པ་ཚོ་རིག་གནས་དང་རྩོམ་རིགཚན་རིག་དང་མཐའ་ན་རྒྱལ་ཁོངས་ཚུན་ཆད་སྔོན་མ་ལས་རྒྱ་ཆེ་ཞིང་ཁོད་ཡངས་ས་ཞིག་ཏུ་བགྲོད་བཞིན་ཡོད་པའི་དོན་སྤྱི་འཆར་དུ་བཅུག་ཆོག་ལ།གསར་དུ་སླེབས་པའི་མངའ་ཁོངས་དེ་ལས་ཁོང་ཚོ་འཛམ་གླིང་རིམ་པའི་ཚད་གཞི་ལ་ཞུགས་ཏེ་བོད་པ་ཡིན་པཙམ་ལས་བརྒལ་ཡང་སྲིད་པའི་དོན་སྤྱི་ཡང་འཆར་དུ་བཅུག་ཆོག་པ་རེད།